กรุงเทพมหานครและปริมณฑลเช้านี้อากาศดีขึ้น ค่าฝุ่นลดลงทุกพื้นที่อยู่ในเกณฑ์มาตรฐาน ขณะที่ภาคเหนือค่าฝุ่นลดลงในหลายพื้นที่
กรุงเทพมหานครและปริมณฑลเช้านี้อากาศดีขึ้น ค่าฝุ่นลดลงทุกพื้นที่อยู่ในเกณฑ์มาตรฐาน ขณะที่ภาคเหนือค่าฝุ่นลดลงในหลายพื้นที่          นายประลอง ดำรงค์ไทย อธิบดีกรมควบคุมมลพิษ (คพ.) กล่าวว่า จากการติดตามตรวจสอบสถานการณ์ฝุ่นละออง PM 2.5 ในพื้นที่กรุงเทพมหานครและปริมณฑลวันนี้ 7 กุมภาพันธ์ 2563 ปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 19 - 43 ไมโครกรัมต่อลูกบาศก์เมตร ภาพรวมปริมาณฝุ่นละอองลดลงทุกพื้นที่จากเมื่อวานนี้ 6 กุมภาพันธ์ 2563 โดยทุกพื้นที่อยู่ในเกณฑ์มาตรฐานที่กำหนด เนื่องจากมีลม ความเร็วสูงสุด 16.7 กิโลเมตรต่อชั่วโมง และมีฝนตกลงมาในบางพื้นที่ ช่วยให้ฝุ่นละอองกระจายตัวได้ดีขึ้นและไม่เกิดการสะสม แม้สภาพการจราจรหนาแน่นและติดขัดในบางเส้นทาง โดยอยากให้ประชาชนหลีกเลี่ยงไปใช้รถโดยสารสาธารณะแทนรถยนต์ส่วนบุคคลช่วงวิกฤติฝุ่นละอองขณะที่สถานการณ์หมอกควันภาคเหนือ 9 จังหวัดวันนี้ 7 กุมภาพันธ์ 2563 คุณภาพอากาศมีปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 19 - 70 ไมโครกรัมต่อลูกบาศก์เมตร และค่าฝุ่นละออง ขนาดไม่เกิน 10 ไมครอน (PM 10) อยู่ในเกณฑ์มาตรฐานที่กำหนด ภาพรวมแนวโน้มค่าฝุ่นละอองลดลงในหลายพื้นที่จากเมื่อวานนี้ 6 กุมภาพันธ์ 2563 โดยค่าฝุ่น PM 2.5 อยู่ในระดับสีส้มลดลงเหลือ 6 พื้นที่ โดยยังพบปัญหาไฟป่าหมอกควันที่เกิดจากการเผาในที่โล่งอยู่ จึงขอความร่วมมือประชาชน งดเผาเชื้อเพลิงทั้งในที่โล่งและในป่า หากพบเห็นการเผาหรือเกิดไฟป่าโปรดแจ้งสายด่วน 1362